32006R1831
L 354/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1831/2006 НА КОМИСИЯТА
от 13 декември 2006 година
за изменение на приложение I към Регламент (EИО) № 2377/90 на Съвета за установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход по отношение на дорамектин
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2377/90 на Съвета от 26 юни 1990 г. за установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), и по-специално член 2 от него,
като взе предвид становищата на Европейската агенция по лекарствата, формулирани от Комитета за ветеринарномедицински продукти,
като има предвид, че:
(1)
Всички фармакологично активни вещества, използвани в Общността във ветеринарномедицински продукти, предназначени за животни, от които се добиват храни, следва да бъдат оценени в съответствие с Регламент (ЕИО) № 2377/90.
(2)
Веществото дорамектин е включено в приложение I към Регламент (EИО) № 2377/90 за едър рогат добитък, за мускули, мастна тъкан, черен дроб и бъбреци, с изключение на едър рогат добитък за добив на мляко за консумация от човека. Това вещество също е включено в приложение I към Регламент (ЕИО) № 2377/90 за свине, овце, елени, включително северен елен, за мускули, мастна тъкан, черен дроб и бъбреци, с изключение на овце за добив на мляко за консумация от човека. Вписването за дорамектин в посоченото приложение следва да бъде модифицирано и разширено до всички видове бозайници, отглеждани за добиване на храни, за мускули, мастна тъкан, черен дроб и бъбреци, с изключение на животни, от които се произвежда мляко за консумация от човека.
(3)
Регламент (EИО) № 2377/90 следва да бъде съответно изменен.
(4)
Следва да бъде разрешен един достатъчен срок преди прилагането на настоящия регламент, с цел да могат държавите-членки да направят всяка корекция, която може да е необходима в светлината на настоящия регламент, за разрешенията засегнатите ветеринарномедицински продукти да се предлагат на пазара, които разрешения са издадени в съответствие с Директива 2001/82/EО на Европейския парламент и на Съвета от 6 ноември 2001 г. относно Кодекса на Общността за ветеринарномедицински продукти (2), за да се вземат предвид разпоредбите на настоящия регламент.
(5)
Мерките, предвидени в настоящия регламент, са в съответствие със становището на Постоянния комитет по ветеринарномедицински продукти,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 2377/90 се изменя в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 12 февруари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 декември 2006 година.